Author: Marju Viira
Last saved by: Your User Name
Company: Haapsalu Linnavalitsus

K O R R A L D U S

Haapsalu,			      01. juuli 2009 nr 379

Õigusvastaselt võõrandatud maa 
Posti tn 16, Haapsalu
kompenseerimismenetluse alustamine

Arvestades AS Andmevara teatega ja Valve Raudsepa 18.06.2009 esitatud avaldusega ning läbi vaadanud õigusvastaselt võõrandatud vara tagastamise toimiku nr 4324 endise kinnistu kohta Haapsalu Linnavalitsus tuvastas, et Posti tn 16 maa (ÕVVTK Lääne Maakonnakomisjoni 05.08.1994 otsus nr 97, pindala 396,5 ruutsülda) tagastamise õigustatud  subjektidele Einar Raudsepale (surn. 7.12.2000) on endisest kinnistust Posti tn 16 Haapsalu Linnavalitsuse 24.01.1995 korraldusega nr 17 alusel tagastatud 892 m^2 maad. Senini on lahendamata 912 m^2 maa nõue. Tagastamata maal asuvad teisele isikule kuuluvad hooned, seetõttu kuulub maa kompenseerimisele vastavalt kehtivale korrale. Juhindudes omandireformi aluste seadusest, maareformi seadusest, õigusvastaselt võõrandatud vara maksumuse määramise ja kompenseerimise seadusest, Eesti Vabariigi Valitsuse 13.07.1993 määrusega nr 216 kinnitatud „Õigusvastaselt võõrandatud vara eest kompensatsiooni määramise korrast”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Määrata mittetagastatava ja riigi poolt kompenseeritava õigusvastaselt võõrandatud maa suuruseks 912 m^2. 
2.	Maakorraldusosakonnal (A.Ulm) alustada kompenseeritava 912 m^2 maa kompenseerimismenetlust.
3.	Korraldus teha teatavaks korralduse koopia saatmisega Valve Raudsepale (Posti tn 16, 90503 Haapsalu) posti teel ning maakorraldusosakonna juhatajale.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib kaevata, vastavalt omandireformi aluste seaduse § 19-le ühe kuu jooksul õigusvastaselt võõrandatud vara tagastamise ja kompenseerimise Lääne Maakonnakomisjonile või esitada kaebuse Tallinna Halduskohtule kahe kuu jooksul korralduse teatavakstegemisest arvates.

Ingrid Danilov
Linnapea			Erko Kalev
			Linnasekretär

K O O S KÕLASTATUD
	
Toivo Hein
Aselinnapea                          .2009       

Erko Kalev
Linnasekretär                        2009 

1 eks korralduse koopia maakorraldusosakonnale

Ette kannab Marju Kohtring

Koostas Anu Ulm